147 Munyi Yah ayɛ,*Eye sɛ yɛbɛto ayeyi dwom* ama yɛn Nyankopɔn;Hwɛ sɛnea ɛyɛ fɛ na ɛfata sɛ yebeyi no ayɛ!+2 Yehowa rekyekye Yerusalem;+Israelfo a wɔahwete no, ɔboaboa wɔn ano.+3 Wɔn a wɔn koma abubu no, ɔsa wɔn yare;Ɔkyekyere wɔn akuru.4 Onim nsoromma dodow;Ɔbobɔ wɔn nyinaa din frɛfrɛ wɔn.+5 Yɛn Awurade yɛ kɛse na ne tumi so;+Yɛrentumi nhwehwɛ ne ntease mu nwie.+6 Yehowa pagyaw ɔhobrɛasefo,+Na ɔdebɔneyɛfo de, ɔbrɛ no ase de no hwe fam.7 Monto dwom nna Yehowa ase;Momfa sanku nto ayeyi dwom mma yɛn Nyankopɔn;8 Ɔno na ɔde omununkum kata wim,Ɔno na osiesie osu ma asaase,+Ɔno na ɔma sare momono fifi+ mmepɔw so.9 Ɔma mmoa nya aduan,+Na ɔma kwaakwaadabi mma a wɔresu nya aduan di.+10 Ɔpɔnkɔ ahoɔden nka hwee mma no,+Na sɛ onipa nan mu yɛ den mpo a, ɛnyɛ hwee wɔ n’ani so.+11 Wɔn a wosuro Yehowa na n’ani gye wɔn ho;+N’ani gye wɔn a wɔtwɛn ne dɔ a enni huammɔ no ho.+12 O Yerusalem, hyɛ Yehowa anuonyam.O Sion, yi wo Nyankopɔn ayɛ.13 Ɔma wo kurow apon mmeamu mu yɛ den;Ohyira wo mma a wɔwɔ kurow no mu.14 Ɔma asomdwoe ba w’asaase so;+Ɔma wo hwiit papa* di mee.+15 Ɔsoma n’ahyɛde ba asaase so;N’asɛm de ahoɔhare kɔ.16 Ɔma sukyerɛmma tɔkata asaase so te sɛ oguan nwi;+Ɔpete nsukyenee te sɛ nsõ.+17 Ɔtow asukɔtweaa gu te sɛ paanoo mporoporowa.+Hena na obetumi agyina n’awɔw ano?+18 Ɔsoma n’asɛm, na nsukyenee no nan.Ɔma ne mframa bɔ,+ na nsu no sen kɔ.19 Ɔka n’asɛm kyerɛ Yakob,Na ɔka n’ahyɛde ne n’atemmusɛm kyerɛ Israel.+20 Ɔnyɛɛ ɔman biara saa;+Wɔn de, wonnim n’atemmusɛm ho hwee.Munyi Yah ayɛ!*+
Ase Hɔ Nsɛm
^ Anaa “Haleluya!” “Yah” yɛ edin Yehowa a wɔatwa no tiaa.
twi_Latn twi_Latn twi_Latn